### NN 55/2024 (10.5.2024.), Rješenje o određivanju područja stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče

POLICIJSKA UPRAVA DUBROVAČKO-NERETVANSKA

964

Na temelju članka 12. stavka 2. Zakona o nadzoru državne granice (»Narodne novine« br. 83/13, 27/16, 114/22 i 151/22), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA S INSPEKCIJSKIM SLUŽBAMA U POMORSKOM
 PROMETU PLOČE

Članak 1.

Područje stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče nalazi se na lučkom području luke Ploče otvorene za međunarodni javni pomorski promet.

Članak 2.

Ukupna površina stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče iznosi 2 379 981 m².

Članak 3.

Područje stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče obuhvaća sljedeće katastarske čestice k.o. Ploče: 894, dio 901/1, 2065/6, 2078/1, 2078/10, 2078/13, 2078/14, 2078/15, 2078/16, 2078/17, 2078/20, 2078/21, 2078/26, 2078/27, 2078/28, 2078/29, 2078/30, 2078/31, 2078/32, 2078/33, 2078/37, 2078/38, 2078/39, 2078/40, 2078/41, 2078/42, 2078/43, 2078/45, 2078/46, 2078/47, 2078/48, 2078/49, 2078/50, 2079/1, 2080, 2081, 2082, 2083, 2084, 2085, 2087/1, 2087/2, 2099, 2100, 2107, 2108, 2109, 2111/2, 2122, 2123, 2124, 2128, 2130, 2131, dio 2132, 2133, 2134, 2135, 2141/1, 2141/5, 2167/3, 2167/5, 2167/6, 2167/7, 2167/8, 2167/9, 2167/10, 2167/11, 2167/12, 2167/13, 2167/14, 2172/3, 2173/1, 2173/3, 2175/14, 2175/15, 2178/7, 2195, 2204.

Na području stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče nalaze se objekti za veterinarski i fitopatološki nadzor, terminal za drvo, Gran skladište, skladište Utva, skladišta u nizu (1A, 1B, 2A, 2B, 3A, 3B, 4A, 4B, 5A, 5B), silos za žitarice, silos za glinicu, zgrade i radionice u službi održavanja, lučki restoran, zgrada uprave lučkih usluga, skladište petrolkoksa, vatrogasni toranj i garaže, nadstrešnica za vozila i mehanizaciju, terminali tekućih tereta, kontejnerski terminal i terminal za rasute terete.

Područje stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče obuhvaća na sjeveru ograđeni dio obale omeđen spojnicom s ishodištem u spojnoj točki putničke obale i obale br. 1 koja se s morske strane proteže rubom obale br. 1, obale br. 2, obale br. 3, nastavlja neuređenim obalnim rubom do obale br. 5, rubom obale br. 5, zatim neuređenim obalnim rubom buduće obale br. 6, rubom obale br. 7, te nastavlja zapadnim obalnim rubom novoizgrađene zaštitne građevine /đige/, rubom obalne konstrukcije terminala rasutih tereta, rubom obale br.8. a zatim duž desne obale Kanala Vlaška – more u duljini od 1700 metara.

Sa sjeverne strane kopneno područje graničnog prijelaza omeđeno je ogradom koja polazi od spojnice putničke obale i obale br. 1, uz objekte carine, doma zdravlja i Lučke uprave Ploče do ulaza br. 2 luke Ploče u duljini od 340 metara, uz ogradu do prijelaza grupe kolosijeka za obalu br. 5 u duljini od 200 metara, ogradom do željezničkog ulaza u luku Ploče u duljini od 600 metara, ogradom do istočne granice ulaznog terminala u duljini od 450 metara te od ulaznog terminala ogradom u smjeru juga do spojne točke s Kanalom Vlaška – more u duljini od 750 metara.

Područje graničnog prijelaza na ulaznom terminalu obuhvaća ulazne i izlazne kontrolne kućice granične policije, carine i zaštitara, ulazne i izlazne prometne trake te prometnu traku s carinskom vagom, pješačke prolaze s pripadajućim čitačima kartica i nadstrešnicu.

Područje graničnog prijelaza obuhvaća i dio putničke obale, Obala neretljanskih gusara na vezu br. 10a od glave obale u duljini od 60 metara prema benzinskoj postaji i širini od 8 metara te duljini od 60 metara prema trajektnom pristaništu i širini od 4 metra, a za vrijeme zadržavanja brodova na kružnim putovanjima te jahti i brodica u međunarodnom pomorskom prometu.

Područje graničnog prijelaza obuhvaća i sidrište lučkog područja Ploče koje se nalazi u Neretvanskom kanalu, a omeđeno je spojnicom čije su koordinate:

43º 02' 30"N – 17º 23' 42"E

43º 00' 48"N – 17º 22' 42"E

43º 03' 12"N – 17º 18' 54"E

43º 04' 42"N – 17º 21' 00"E

za vrijeme zadržavanja plovila u međunarodnom pomorskom prometu.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče br. 511-03-01-UP/I-155/2-13. od 31. 3. 2014. godine (»Narodne novine« br. 48/14).

Članak 5.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-UP/I-212-05/24-09/18
 Urbroj: 511-03-17-24-1
 Dubrovnik, 22. travnja 2024.

Načelnik
 Ivan Pavličević, v. r.